สวัสดีค่ะ ขอสอบถามหน่อย พอดีเราเป็นไข่ 2-3 วัน(วันที่โพสถามเป็นไข้มา 4 วัน) พอวันที่ 3 มีตุ่มขึ้นตามแขน ขา หน้า ลักษณะเหมือนยุ่งกัดแต่ไม่คัน และช่วงที่มีตุ่มเหงือออกบางและไข้ไม่สูงแล้วค่ะ จะถามว่าตุ่มที่ขึ้นตามตัวกี่ถึงจะหายคะ ขอบค่ะ
สวัสดีค่ะ อาการมีไข้,k 2-3 วัน แล้วตามด้วยการมีตุ่มขึ้นตามแขน ขา หน้า อาจเกิดจาก1. ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใสก็ได้2. โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้ แต่จะเริ่มต้นจากบริเวณหลังหูและในบริเวณแนวผม ตามด้วยหน้า ลำตัวและแขนขา เมื่อผื่นถึงเท้า ไข้จะลดลง3. ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) ไม่มีอาการคัน หรือมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน หลังจากไข้ลด อาจเข้าสู่ระยะช็อก หรือไม่ช็อก แต่เข้าสู่ระยะพักฟื้น (ระยะที่3) เลยก็ได้4. หัดเยอรมัน อาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขา อาจมีต่อมน้ำเหลืองโตโดยเฉพาะที่บริเวณหลังใบหู และท้ายทอย5. โรคอีสุกอีใส ได้แก่ มีไข้ ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นแดง โดยจะเริ่มที่ใบหน้าและลำตัวก่อนจะลามไปที่แขน ขา ต่อมาผื่นแดงเหล่านี้จะกลายเป็นตุ่มน้ำใส ๆ ภายในตุ่ม มักมีอาการคัน หลังจากนั้นจะตกสะเก็ด แล้วค่อยๆ ลอกจางหายภายในเวลาประมาณ 2 สัปดาห์นอกจากนี้ อาจเกิดจากการติดเชื้อ HIV ในระยะเฉียบพลันก็ได้ หากได้ไปมีความเสี่ยงมาในช่วง 2-4 สัปดาห์ก่อนหน้านั้นและที่สำคัญ อาจมีโอกาสเป็นโควิด 19 ได้ด้วย ดังนั้น ในเบื้องต้น ควรตรวจ ATK ดูด้วยค่ะหากตรวจ ATK แล้วไม่ขึ้น 2 ขีด แนะนำควรไปพบแพทย์เพื่อตรวจวินิจฉัยให้แน่นอน ในเบื้องต้น ก็ไม่ควรไปแกะ เกาตุ่มที่เป็น และระวังการติดต่อสู่ผู้อื่น โดยการไม่ใช้สิ่งของส่วนตัว เช่น ผ้าเช็ดผ้า ผ้าเช็ดตัว ร่วมกัน ไม่ทานอาหารร่วมกัน ไม่นอนเตียงเดียวกัน เป็นต้น และให้รักษาตามอาการ เช่น หากมีไข้ ก็ทานยาลดไข้ เช่น พาราเซตามอล เป็นต้น